stanford-oval/wikipedia huggingface dataset:
סמבוק
סמבוק שחור > מורפולוגיה

שיח או עץ קטן נשיר. על פי רוב אין לו גזע אחד אלא מספר גזעים היוצאים הישר מהאדמה.
הענפים כמו גם הגזעים עגולים עם עדשתיות מרובות (לסמבוק קנדי אין הרבה עדשתיות). העדשתית היא כתם מחוספס, כהה, מורם במקצת, הפורץ דרך האפידרמיס ושונה מסביבתו בגבעול ובשורש. סוּת הענפים בעלת חריצים. הסות היא כל הרקמות החיצוניות בגזע החוצה מהקמביום שהוא רקמה היוצרת תאים, רקמה היוצרת את רקמות העצה והשיפה. הענפים מכילים "חול גבישי", כלומר גבישים מנסרתיים זעירים במספר רב ביחד, שהם עודפים של חומרים אנאורגניים.
העלים ללא עלי לוואי או עלי לוואי שלא בולטים כלל.
העלים נגדיים, גדולים, אורכם 10 עד 30 ס"מ, מנוצים למספר אי-זוגי של 5 עלעלים. העלעלים משוננים, צורתם אליפטית או דמוית ביצה, קודקודם חד או מחודד, צבעם ירוק כהה ואורכם 4 עד 15 ס"מ.
התפרחות אמיריות (בקצות הענפים), מסוימות, במכבדים או באֶשְׁכּוֹלות-סוֹכֵךְ רחבים, שטוחים בעלי 5 קרניים ומרובי פרחים וקוטרם 11 עד 20 ס"מ.
הפרחים קטנים, דו-מיניים, נכונים, בעלי שחלה תחתית וערוכים הפרחים ריחניים עם רומה מתקתקה וצבעם לבן-קרם או צהבהבים-לבנים.
עוקץ הפרח מפרקי. חפית זעירה יושבת על עוקץ הפרח ובעלת בלוטה מתחת למפרק.
צינור הפרח שאורכו מ"מ אחד וצורתו חרוטית הוא מבנה בחלקו התחתון של הפרח דמוי גביע, הנושא עטיף ואבקנים בדפנותיו. מבנה זה נוצר מהתערות (אחוי) של מצעית הפרח ובסיס עלי הגביע, עלי הכותרת והאבקנים. לעיתים הוא נראו כגביע הפרח. הוא יחשב כצינור הפרח רק אם הוא מופרד (חופשי) מן השחלה וסביב בסיס השחלה או מעורה בתחתית החלק התחתון של השחלה.
הגביע זעיר בעל צינור קצר ו-5 אונות קצרות מאוד. צינור הגביע מעורה בשחלה כמו הכותרת והאבקנים. אורך האונה 1.5 מ"מ, בעלת 3 עורקים.
הכותרת גלגלית או כמעט גלגלית, מאוחת עלים, בעלת 5 אונות פרושות, כמעט עגולות, ונושרים כיחידה אחת..
מספר האבקנים 5, כמספר אונות הכותרת. האבקנים עומדים על צינור הכותרת, בסירוגין לאונות הכותרת. המאבקים מוארכים, באורך 1 מ"מ, הזירים קצרים באורך 2 מ"מ.
השחלה תחתית בעלת 3 עד 5 מגורות, עמוד שחלה קצר ובעל 3 אונות (צלקות) כמעט יושבות.
הפרי הוא ענבה עסיסית, כדורית, עטופה קליפה דקה ומבריקה שצבעה שחור-כחול כהה, בקוטר 5 עד 6 מ"מ ומחולק לשלוש מגורות ובתוכה 3 עד 5 גלעינים (אגוזיות מוקשות) שאורכם 3.5 מ"מ ופניהם מחוספסים.
סמבוק אמיתי

סַמְבּוּק אֲמִתִּי (Sambucus ebulus) ובשמו הנרדף סמבוק עשבוני הוא צמח עשבוני רב-שנתי גבוה (עד מטר ואף יותר) וקירח ובעל קנה שורש, שגדל בר בצפון אפריקה (מרוקו, תוניסיה, אלג'יריה), מקרונזיה, אסיה הממוזגת ואירופה. הוא מגודל באופן נרחב גם כצמח מרפא. בישראל תפוצתו מצומצמת לחרמון, לנחל גוש חלב בגליל העליון ובסטף שבמערב לירושלים. פריחתו מסוף אפריל עד תחילת אוגוסט והנבת הפרי מתחילת אוגוסט. העלים נגדיים גדולים, מנוצים למספר בלתי זוגי, על פי רוב ל-7 עלעלים משוננים בעדינות וסדיר. העלעלים דמויי אזמל צרות, מוארכים ומחודדים. הלוואים דמוי ביצה ומפותחים, התפרחות מעט קמורות, המאבקים סגולים והפירות שחורים.
סמבוק קנדי

סמבוק קנדי (.Sambucus canadensis L) הוא שיח או עץ נמוך קטן, עד שלושה מטרים (סמבוק שחור עד תשעה מטרים), שמוצאו מאמריקה הצפונית עד ונצואלה ובוליביה.
הענפים צהובים-אפורים מכוסים בעדשתיות מועטות (בשונה מסמבוק שחור שענפיו מכוסים בעדשתיות רבות). המפרקים ארוכים.
העלים נגדיים, מנוצים למספר בלתי זוגי של על פי רוב 7 עלעלים משוננים. העלעלים אליפטיים או דמויי אזמל, אורכם 4 עד 15 ס"מ, ראשם מחודד. צבעם ירוק בהיר, צידם התחתון חלק וצידם העליון שעיר. הפטוטריות קצרות, הזוג התחתון של העלעלים על פי רוב בעל 2–3 אונות.
הפרחים לבנים, קטנים, דו-מיניים, בעלי שחלה תחתית וערוכים בתפרחות בעלות חמש קרניים, שקוטרם כ-25 ס"מ, בקצות הענפים.
הגביע בעל צינור קצר ו-3–5 אונות קצרות מאוד. צינור הגביע מעורה בשחלה.
הכותרת גלגלית או כמעט גלגלית, בעל חמש אונות פרושות, מאוחת עלים בבסיסם לצינור ונושרים כיחידה אחת.
מספר האבקנים כמספר אונות הכותרת. הזירים קצרים. השחלה תחתית, בעלת ארבע מגורות, עמוד שחלה קצר ובעל 3–5 אונות.
הפירות בעלי ארבע מגורות, צבעם שחור-ארגמני וקוטרם כ-7 מ"מ. הזרעים רעילים (גורמים לשלשולים והקאות) ללא בישול, לאחריו הם אכילים.
תמונות

תפרחת של סמבוק קנדי
עלה של סמבוק קנדי
תקריב של פרחים של סמבוק קנדי
עלעלים משוננים של סמבוק קנדי
הערות שוליים

1 2 3  Sambucus L., POWO plants of the World Online. Published on the Internet, ‏6-2023
1 2  .Viburnum L, WFO: World Flora Online. Published on the Internet, ‏6-2023
↑  פרופ’ אבינעם דנין, סמבוק אמיתי, באתר צמחיית ישראל ברשת
1 2  Sambucus canadensis L., POWO plants of the World Online. Published on the Internet, ‏6-2023
↑  דרור מלמד, עדכונים בטקסונומיה של מכוסי הזרע - APG IV, באתר צמח השדה, ‏1-6-2016
1 2  א. פאהן, ד. הלר, מ. אבישי, מגדיר לצמחי התרבות בישראל,, תל אביב, 1998, תל אביב: הוצאת הקיבוץ המאוחד, 1998, עמ' 428-429
↑  באתר המרכז לבקרת מחלות ומניעתן
↑  באתר בוטניקל
↑  באתר NCBI
↑  מאמר נוסף, באתר NCBI
↑  באתר פטריות רוג'ר
↑  סמבוק שחור, באתר צמחיית ישראל וסביבתה
1 2  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1987, עמ' 37, 562-3
1 2  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 422
↑  Sambucus ebulus, POWO plants of the World Online. Published on the Internet
↑  סמבוק אמיתי, באתר צמחיית ישראל וסביבתה
| --- | --- |
בקרת זהויות :  NLI: 987007553578105171  BnF: cb12370173w (data)  GND: 4136385-1  LCCN: sh85117016  NKC: ph560661 
פרחי המין סמבוק אמריקאי (Sambucus canadensis)
גזע של סמבוק קנדי
מיה תעשיות מזון

| --- | --- |

 נתונים כלליים
 מייסדים:  מויש ויסמן, ישראל גנזל והודי (יהודה) ורטהיימר
 תקופת הפעילות:  1982–הווה (כ־43 שנים)
 משרד ראשי:  מישור אדומים, ישראל
 מנכ"ל:  עמי ורטהיימר
  
 אתר החברה
 
מיה תעשיות מזון בע"מ היא חברת מזון ישראלית המתמחה בייצור, ייבוא ושיווק של מזון. בין המוצרים המיוצרים או משווקים על ידי החברה: ממתקים (במיוחד סוכריות) וחטיפים, קטניות ואורז, מוצרי עזר לאפייה, פיצוחים ומוצרי קלייה, פירות יבשים, תבלינים.
היסטוריה

החברה הוקמה בשנת 1982 בשם מיה תבליני החיים ירושלים על ידי שלושה שותפים: מויש, ישראל והודי, חברי-ילדות שגם שירתו יחד בנח"ל בגרעין "ישורון לעלומים", שהחליטו להקים מפעל קטן בגבעת שאול שבירושלים, כשברשותם מכונה אחת למילוי אבקות. הם החליטו לקרוא לחברה בשמה 'מיה' - ראשי תיבות של שמותיהם.
בשנת 1998 עברה החברה לאזור התעשייה במישור אדומים, שם שוכנים מפעלי היצור, מחסני ההפצה והנהלת החברה. בשנת 2010 שינתה החברה את שמה הרשמי ל 'מיה תעשיות מזון בע"מ.
המפעל גדל עם השנים וכיום יש בו עשרות קווי ייצור ואריזה ועשרות עובדים. החברה משווקת למעלה מ-300 מוצרי מזון במגוון תחומים. מוצריה משווקים בישראל ומיוצאים לקהילות היהודיות ברחבי העולם.
בתהליכי הייצור עושה החברה שימוש בחומרים טבעיים בלבד ובכלל זה צבעי מאכל טבעיים (המופקים מצמחי מאכל). כמו כן, החברה הכשירה בשיתוף עם "עמותת צליאק בישראל" קווים בהם מיוצרים ונארזים מוצרי מזון ללא חשש לגלוטן, ובטוחים לצריכה על ידי חולי צליאק. כל מוצרי מיה מיוצרים תחת פיקוח הבד"ץ של העדה החרדית במהלך ימות השנה. עשרות מוצרים מיוצרים בכשרות לפסח עם הכשר הבד"ץ.
חברת "מיה" מייצרת מוצרים גם עבור מותגים פרטיים של חברות שונות לרבות רמי לוי שיווק השקמה ושופרסל.
הערות שוליים

↑  .http://www.maya-foods.com/היסטוריה-על-קצה-המזלג/
קטגוריות:מישור אדומים
אביטל שריפט

| --- | --- |
אין תמונה חופשית
 מדינה:  ישראל 
 השכלה:  הטכניון – מכון טכנולוגי לישראל  מכון ויצמן למדע 
 מעסיק:  אלתא מערכות, התעשייה האווירית לישראל 
 
אביטל שריפט היא סגן סמנכ"ל לקידום טכנולוגיות בתעשייה האווירית לישראל, וקודם לכן מנהלת מפעל טילים בחטיבת מערכות טילים וחלל של החברה. כלת פרס ביטחון ישראל לשנת 2003, על חלקה בפיתוח מערכת טילי "חץ".
ביוגרפיה

שריפט  סיימה בהצטיינות יתרה תואר ראשון בהנדסת חשמל בטכניון, במסגרת העתודה האקדמית. שירתה  בחיל הים. היא בעלת תואר שני בהנדסת חשמל מהטכניון, ותואר דוקטור מהמחלקה למתמטיקה שימושית ומדעי המחשב במכון ויצמן למדע, במעבדה של פרופסור עדי שמיר.
החלה את דרכה בשוק האזרחי ב-1991 באלתא מערכות, כמהנדסת המערכת הראשונה של מכ"ם "אורן ירוק", שהוא חלק ממערכת הטיל חץ. על עבודתה זו זכתה ב-2003 בפרס ביטחון ישראל. עבדה כמהנדסת המערכת של מכ"מי "אורן". ב-2005 עמדה בראש מינהלת מערכות הגנה אווירית באלתא.
ב-2010 מונתה לסגנית מנהל מפעל משגב של אלתא, העוסק בפיתוח וייצור מערכות לגילוי, התרעה, איכון ועקיבה ליישומי יבשה וים. בנוסף, שריפט הייתה חלק מפיתוח החימוש המשוטט "הארופ". ניהלה פרויקטים מסווגים המשתייכים לחטיבת הטילים והחלל. בינואר 2014 מונתה למנהלת מפעל טילים בחטיבת מערכות טילים וחלל של התעשייה האווירית.
בתחילת 2022 מונתה לסמנכ"ל לקידום טכנולוגיות בחברה.
עברה לימודי הכשרה בניהול במסגרת הכשרת עתודת נשים לתפקידי דירקטוריות באוניברסיטת תל אביב.
שריפט נשואה ואם לשני ילדים.
הערות שוליים

↑  מגפון
↑  מכון ויצמן למדע - People Behind the Science
↑  דר’ אביטל שריפט מונתה למנהלת מפעל טילים בחטיבת מערכות טילים וחלל של התעשייה האווירית, New-Tech Magazine,‏ 1 בינואר 2014
↑  עומר חמווי וליאת זנד, בשיתוף התעשייה האווירית, בדרך לפסגה: מהנדסות העתיד מסיירות באונ' תל אביב, באתר ynet, 2 ביוני 2022  פרסומי
| --- | --- |
בקרת זהויות :  NLI: 987007343894705171  VIAF: 91149841968402841015   WorldCat (עם VIAF): 91149841968402841015
פיני זהבי

| --- | --- |
אין תמונה חופשית
 לידה:  1942 (בן 83 בערך) נס ציונה, ישראל 
 שם לידה:  פנחס זהבי 
 מדינה:  ישראל 
 
פנחס (פיני) זהבי (נולד ב-24 באוגוסט 1942), הוא סוכן כדורגלנים ישראלי. זהבי היה מעורב בכמה מן העסקאות הגדולות של העברת שחקנים ידועים בין המועדונים הגדולים בעולם, ונחשב לאחד הסוכנים החשובים בענף. בקיץ 2017 היה זהבי מעורב בהעברה היקרה ביותר בתולדות הכדורגל, זו של ניימאר לפריז סן-ז'רמן.
ביוגרפיה > שנותיו המוקדמות

זהבי נולד בנס ציונה שם הכיר בגיל צעיר את יעקב שחר, לימים הבעלים של מכבי חיפה. כמו שחר, אף הוא שיחק כדורגל בסקציה נס ציונה, ואף אימן נערים, כל זאת עד שהתגייס לצבא. לאחר שחרורו מצה"ל החל ללמוד כלכלה באוניברסיטה, אך נטש לאחר כשנה. זהבי החל לעבוד כעיתונאי ספורט בחדשות הספורט, בידיעות אחרונות, בו שידרג באופן ניכר את מדור הספורט, ושנים לאחר מכן, עבד גם בחדשות. כמו כן, היה הבעלים והעורך של מגזין הספורט "גול", ושותף ב'סמי בורקס'. תוך כדי עבודתו העיתונאית, אשר נמשכה עד 1988, זהבי יצר קשרים, אשר התבררו בהמשך כמועילים, עם דמויות חשובות בעולם הכדורגל. בין אלה נכללים גריים סונס וקני דלגליש. בנוסף, יצר קשרים עם דמויות ציבוריות ועם אנשי עסקים. כמו כן, ארגן את בואן של מספר קבוצות מחו"ל למשחקי ידידות בישראל, ובואן לווה ביחסי ציבור מקדימים.
ביוגרפיה > קריירה כסוכן > העברות ראשונות

ההעברה הראשונה בה היה לזהבי חלק, נערכה ב-1979, ובמהלכה עבר אבי כהן ממכבי תל אביב לליברפול תמורת 200,000 פאונד, שערכם כיום (2023) כמעט מיליון פאונד. ב-1980 ארגן את השאלתו של השחקן היהודי-בריטי (ולימים סוכן כדורגל) בארי סילקמן ממנצ'סטר סיטי למכבי תל אביב (בה השחקן לא הותיר חותם). בשנת 1990 זהבי היה מעורב בעסקת העברתו של רוני רוזנטל מסטנדרד לייז' לליברפול, אותה אימן אז דלגליש.
ביוגרפיה > קריירה כסוכן > התרחבות הפעילות

במהלך שנות ה-90 התרחבה פעילותו של זהבי. באותה תקופה נפתחה הליגה האנגלית ביתר שאת בפני אירופה, בייחוד כאשר הוקמה הפרמייר ליג. בנוסף, גברה מאוד נדידת כדורגלנים מן הגוש המזרחי מערבה. יחד עם גידול במספר ההעברות, גדלו מאוד גם סכומי הכסף הכרוכים בכך. תחום נוסף בו שגשגה פעילותו של זהבי היה העברת כדורגלנים מדרום אמריקה, ביניהם מרסלו סאלאס, לאירופה. גם שורשיו וקשריו בישראל הובילו לכמה עסקאות, למעשה, פיני זהבי היה מעורב ברבות מעסקאות המעבר של שחקני כדורגל ישראלים באי הבריטי. וכך, בנוסף לאבי כהן ולרוזנטל, זהבי היה מעורב בהעברת אייל ברקוביץ', תחילה לסאות'המפטון, אותה אימן אז סונס, ואחר כך לווסטהאם יונייטד. זהבי היה מעורב גם בעסקאות העברה אחרות הנוגעות לקבוצות ישראליות. כך היה מעורב בהעברת השוער פרדרג ראיקוביץ' למכבי תל אביב באוגוסט 2015. הקשרים שנוצרו בווסטהאם הביאו לשתי עסקאות גדולות יותר בהן היה זהבי מעורב: העברת ריו פרדיננד מאותה קבוצה ללידס יונייטד ב-2000, תמורת 18 מיליון פאונד, ושנתיים אחר כך העברת אותו שחקן למנצ'סטר יונייטד תמורת 30 מיליון פאונד.
העמלה של זהבי באותה עסקה עמדה על 1,130,000 פאונד. באותה תקופה זהבי היה מעורב בכמעט כל ההעברות הגדולות של מנצ'סטר יונייטד, כמו זו של יאפ סתאם ללאציו תמורת 16.5 מיליון פאונד, ב-2001, או של חואן סבסטיאן ורון בכיוון ההפוך, תמורת 28.1 מיליון פאונד, באותה שנה.
ביוגרפיה > קריירה כסוכן > צ'לסי ופורטסמות'

בשנת 2003 זהבי היה מעורב מאוד בהשתלטותו של רומן אברמוביץ' על צ'לסי, ובהחתמת מספר גדול של כוכבים בולטים בשורותיה. זהבי, שנחשב למקורב לאברמוביץ', הרוויח, על פי האומדן, כחמישה מיליון פאונד בהעברות של צ'לסי, שהסתכמו ב-111 מיליון פאונד בקיץ של אותה שנה. לזהבי היה מגע הדוק גם עם מועדון כדורגל פורטסמות'. הוא היה מעורב בהעברתם של אייל ברקוביץ' (2004) ושל יעקובו איגביני (2003) לשורותיה, כאשר האחרון עבר אליה ממכבי חיפה אשר בבעלות שחר, ועוד. ביולי 2005 זהבי תיווך בהעברת יעקובו למידלסבורו, ואף כאן קיבל מיליוני פאונד כעמלה. ב-2006 זהבי היה מעורב ברכישת פורטסמות' על ידי אלכסנדר גאידמק, בנו של ארקדי גאידמק, וזאת לאחר שסייע לאב לרכוש את בית"ר ירושלים. זהבי היה מעורב בעסקאות נוספות של הקבוצה האמורה, כולל, ביוני של אותה שנה, הבאת אברהם גרנט כמנהל טכני. בהמשך זהבי היה מעורב ברכישת גלן ג'ונסון מצ'לסי (אוגוסט 2007), במכירת סאלי אלי-מונטארי לאינטר (2008) תמורת 12.7 מיליון פאונד, ברכישת טל בן חיים הבלם (2009) ועוד. בשנת 2010 התברר כי המועדון, שנכנס בינתיים לקשיים כספיים, חב לזהבי יותר משני מיליון פאונד.
בשנת 2008 הוא היה קשור להעברתו של רנה לימה למכבי חיפה.
ביוגרפיה > קריירה כסוכן > עסקאות כדורגל אחרות

זהבי היה מעורב בהעברתם של קרלוס טבס וחבייר מסצ'ראנו מקורינתיאנס הברזילאית לווסטהאם יונייטד, אשר נחתמה ב-31 באוגוסט 2006.
ביולי 2015 פיני זהבי הוביל קבוצת משקיעים שרכשה את רויאל מוסקרון-פרוולץ מליגת העל הבלגית. בתחילת ספטמבר 2020 שכר מנור סלומון את שירותיו של זהבי כסוכן.
ביוגרפיה > קריירה כסוכן > ההעברות הגדולות בעולם

בשנת 2017 זהבי היה אחד מהאחראים להעברת ניימאר מברצלונה לפריז סן-ז'רמן בעסקה כוללת שעלותה כ-500 מיליון יורו, ודמי ההעברה לבדם הסתכמו ב-222 מיליון יורו. בינו לבין אביו של השחקן (שהוא גם סוכנו), נערכו כמה פגישות, כולל פגישה כמה חודשים לפני סגירת מה שנחשבה להעברת השחקן היקרה בכל הזמנים.
בקיץ 2022 זהבי שימש כסוכן בעסקה בה הועבר רוברט לבנדובסקי מבאיירן מינכן לברצלונה.
בשנת 2023 זהבי היה אחד מהאחראים להעברת ניימאר מפריז סן-ז'רמן לאל-הילאל הסעודית, בעסקה כוללת שעלותה כ-300 מיליון יורו.
עסקים אחרים וחייו האישיים

זהבי חולק עם אלי עזור את הבעלות על חברת צ'רלטון, אשר מחזיקה בזכויות שידור בישראל של שידורי ספורט שונים. כן יש לו חלק בבעלות על חברה ארגנטינית העוסקת בספורט מוטורי. זהבי אלמן מאשתו הראשונה ונשוי בשנית לטלי זהבי, ולו שני ילדים ממנה ועוד שניים מהנישואים הראשונים. אחיו היה פרופסור יזהר זהבי, מבכירי הקרדיולוגים בישראל. בבעלותו דירה בצפון תל אביב, אך הוא מרבה להתגורר בלונדון.
הערות שוליים

↑  טליה לוין, ‏מת פרופ" יזהר זהבי, מבכירי הקרדיולוגים בישראל, באתר מעריב אונליין, 27 ביולי 2016
↑  פיני זהבי, ‏הלב בוכה וממאן להינחם: פיני זהבי נפרד מאחיו, פופ" יזהר זהבי, באתר מעריב אונליין, 30 ביולי 2016
| --- | --- |
בקרת זהויות :  VIAF: 57152380032001760524   WorldCat (עם VIAF): 57152380032001760524
רביעיית פלורנטין

| --- | --- |

הפרויקט במבט מלמעלה
 מידע כללי
 סוג:  בית מגורים 
 מיקום:  תל אביב-יפו
 מדינה:  ישראל 
 הקמה ובנייה
 אדריכל:  אילן פיבקו 
 מידות
 קומות:  9 
 
 קואורדינטות:  32°03′20″N 34°46′00″E﻿ / ﻿32.055611111111°N 34.766777777778°E﻿ / 32.055611111111; 34.766777777778
  מפת מיקום  מפה דינמית #invoke:תבנית חוזרת tabBackground:;tabBorder:#aaa;defaultTab:0;
 
רביעיית פלורנטין הוא מיזם מגורים בפלורנטין, תל אביב.
הפרויקט

הפרויקט מורכב מארבעה מבנים סגלגלים בני 9 קומות, כאשר מלבד מתחם המגורים כולל הפרויקט גם מתחם מסחרי בן 3,500 מ"ר הכולל כ-40 חנויות.
הפרויקט תוכנן על ידי האדריכל אילן פיבקו ובוצע על ידי היזמים יעקב גורסד ויהודה גורסד (באמצעות חברת YBOX) ואיש העסקים יוסי תורג'מן, והוא ממוקם בפינת הרחובות דרך שלמה, אברבנאל ומעון.
ביקורות

המבנה השנוי במחלוקת זכה לדעות חלוקות, חיוביות (על חדשנות המבנה, למשל) ושליליות (על אי-התאמתו למרחב הציבורי, לדוגמה).
הפרויקט בבנייה במבט מדרך סלמה
מבט מקרוב על הבניינים ברביעיית פלורנטין
מחמד עזאלדין

| --- | --- |
 השתייכות:   צבא הגנה לישראל
 דרגה:   אלוף-משנה
 תפקידים בשירות
  מפקד גדוד חרב  מפקד החטיבה המזרחית ביחידת הקישור ללבנון
 פעולות ומבצעים
 מלחמת לבנון הראשונה 
 עיטורים
   מלחמת לבנון 
 
מחמד עזאלדין הוא קצין צה"ל במילואים בדרגת אלוף-משנה, שירת כמפקד גדוד חרב ומפקד החטיבה המזרחית ביחידת הקישור ללבנון.
שירותו הצבאי

עזאלדין התגייס לצה"ל ושירת במספר תפקידי פיקוד בחיל הרגלים. במלחמת לבנון הראשונה פיקד על גדוד חרב. בהמשך שימש כמפקד החטיבה המזרחית ביחידת הקישור ללבנון. בהמשך שירת כראש מטה אוגדה. לאחר שחרורו שימש כמנהל האגף לבטיחות ורישוי הגז במשרד התשתיות.
הערות שוליים

↑  אלי אשכנזי ואמיר בוחבוט‏, הדרוזים זועמים על סגירת הגדוד: "בלעדיו, העדה שלנו תיעלם", באתר וואלה, 18 במאי 2015.
הפניקס חברה לביטוח

| --- | --- |


בית הוורד בגבעתיים, משכנה של הנהלת הפניקס
 נתונים כלליים
 מייסדים:  דוד חכמי
 תקופת הפעילות:  1949, ישראל ישראל – הווה
 חברת אם:  הפניקס פיננסים
 משרד ראשי:  דרך השלום 53, בית הוורד, גבעתיים, ישראל
 ענפי תעשייה:  ביטוח
 מוצרים עיקריים:  ביטוח רכב, ביטוח רכוש, ביטוח נסיעות לחו"ל, ביטוח חיים
 יו"ר:  בנימין גבאי
 מנכ"ל:  אייל בן סימון
סמליל החברה עד 2021
לוגו החברה בשנות השישים והשבעים
הפניקס חברה לביטוח בע"מ היא חברת ביטוח ישראלית העוסקת בכל תחומי הביטוח. הפניקס, חברת הביטוח הגדולה בענף מבחינת שווי שוק והיקף הנכסים נכון לשנת 2023.
היסטוריה

ראשיתה של החברה בהקמת "סוכנויות ארץ ישראליות (Israeli Insurance Agencies)" על ידי דוד חכמי, בנו של יוסף חכמי שהיה מנהל בנק ברקליס בארץ ישראל. חכמי ייצג בארץ חברות ביטוח אנגליות ובהן פניקס. ב-1949 הקים את חברת "הפניקס הישראלי" שבתחילת המאה ה-21 נמכרה על ידי ילדיו של חכמי, יוסי וניצה, ליעקב שחר וישראל קז.
החברה נמצאת בבעלות מלאה של חברת הפניקס פיננסים בע"מ, שבשליטתה חברות נוספות בתחומי הביטוח, הפיננסים ועוד. ניירות הערך של חברת הפניקס פיננסים נסחרים בבורסה לניירות ערך בתל אביב ברשימת 35 החברות הגדולות במשק הישראלי. הנהלת החברה שוכנת בבית הוורד שבדרך השלום 53, גבעתיים.
משנת 2009 ועד שנת 2019 שימש אייל לפידות כמנכ"ל החברה. בפברואר 2014 הוקם לראשונה ועד עובדים בחברה, אשר חתם על הסכם קיבוצי כשנתיים לאחר מכן. בשנת 2019 פרש לפידות מהתפקיד, ואייל בן סימון החליף אותו.
ביוני 2015 פורסם כי נחתמה עסקה למכירת הפניקס אחזקות (כשמה אז) מידיה של קבוצת דלק לתאגיד fosun הסיני תמורת 1.8 מיליארד שקלים. בפברואר 2016 בוטלה העסקה, עקב התנגדות המפקחת על הביטוח במשרד האוצר. לאחר מספר ניסיונות רכישה נוספים בחודש נובמבר 2019 הושלמה מכירת גרעין השליטה בהפניקס אחזקות מקבוצת דלק ל-Belenus Lux S.a.r.l, המוחזקת על ידי קרנות סנטרברידג' וגלאטין קפיטל.
לחברה אוסף גדול של אמנות ישראלית, שנוצר בעת שנוהלה בידי יוסף חכמי.
ב-30 באוקטובר 2019 הודיעה החברה על הפסקת שיווק של ביטוחים סיעודיים פרטיים.
בשנת 2021 החברה הייתה שותפה להקמת "ביזי פיננסים בע"מ".
חברת הפניקס היא המשקיעה המוסדית הגדול בישראל במונחי שווי שוק, ומנהלת חסכונות פנסיה בשווי למעלה של מ-360 מיליארד ש"ח
הערות שוליים

↑  "פניקס ישראל" - חברת ביטוח ישראלית חדשה, הַבֹּקֶר, 13 בספטמבר 1949
↑  חגי עמית, התאוששות הפניקס: "חושש שלפידות מגדיל סיכונים שבסוף יביאו להפסדים", באתר TheMarker‏, 15 ביוני 2012
↑  אלעזר לוין, 1,000 עובדי הפניקס הצטרפו להסתדרות, באתר News1 מחלקה ראשונה, 12 בפברואר 2014
↑  רון שטיין ואורי חודי, ‏נחתמה עסקת מכירת הפניקס לפוסון בכ-1.8 מיליארד שקל, באתר גלובס, 21 ביוני 2015
↑   מיכאל רוכוורגר, עסקת הענק שטורפדה: סלינגר אמרה לא - ומכירת הפניקס לסינים בוטלה, באתר TheMarker‏, 16 בפברואר 2016
↑  ארז ליבנה, קבוצת דלק: עסקת הפניקס הושלמה בסכום של 1.57 מיליארד שקל, באתר ביזפורטל, 4 בנובמבר 2019
↑  רשמית: הראל והפניקס מפסיקות לשווק ביטוח סיעודי, באתר ynet, 30 באוקטובר 2019
↑  גולן חזני, עירית אבישר, ניתוחכל המוקשים בדרך להעברת הפניקס לשליטת אבו דאבי, באתר כלכליסט, 15 בדצמבר 2022
בר לביא, ‏אייל בן סימון, מנכ"ל הפניקס: "יש התעניינות גדולה בכלכלה הישראלית, אף משקיע זר לא שואל אותי על הרפורמה המשפטית", באתר גלובס, 25 בינואר 2023
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
| --- | --- |
בקרת זהויות :  NLI: 987007266564905171
אליפות ארצות הברית הפתוחה 1941

| --- | --- |

אצטדיון מועדון הטניס וסט סייד
 ענף:  טניס 
 תקופת התחרות:  18 באוגוסט 1941 – 2 בספטמבר 1941 (16 ימים) 
 מספר תחרות:  61 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים:בובי ריגס (ארצות הברית) נשים:שרה פלפרי (ארצות הברית) זוגות גברים:ג'ק קרמר/טד שרודר (ארצות הברית)  זוגות נשים:שרה פלפרי/מרגרט אוסבורן דופונט (ארצות הברית) זוגות מעורבים:שרה פלפרי/ג'ק קרמר (ארצות הברית)
 
 → אליפות ארצות הברית הפתוחה 1940 אליפות ארצות הברית הפתוחה 1942 ← 
 
אליפות ארצות הברית הפתוחה 1941 הייתה תחרות טניס שנערכה על מגרשי הדשא. תחרויות זוגות התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-23 באוגוסט. תחרות הנשים ותחרות הגברים התקיימו במועדון הטניס וסט סייד שבניו יורק. הם החלו ב-30 באוגוסט והסתיימו ב-2 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1941. ספורטאים מאירופה ובאוסטרליה לא הגיעו לתחרות.
שרה פלפרי זתכה ב-3 תחרויותו ג'ק קרמר ב-2 תחרויות זוגות.
התחרות > תחרות הגברים

לתחרות זו נרשמו 48 טניסאים שחולקו ל-4 בתים. 12 הטניסאים החזקים קיבלו דירוג כדלקמן (לטניסאים אמריקאים וזרים בנפרד):
| --- | --- |
 בובי ריגס (ארצות הברית ארצות הברית), מנצח תחרות 1939, ניצח בתחרות  פרנסיס קובץ' (ארצות הברית ארצות הברית), הפסיד בגמר  דון מקניל (ארצות הברית ארצות הברית), מנצח תחרות 1940, הודח בחצי הגמר  טד שרודר (ארצות הברית ארצות הברית), הודח בחצי הגמר  פרנק פרקר (ארצות הברית ארצות הברית), הודח ברבע הגמר  ויין סבין (ארצות הברית ארצות הברית), הודח ברבע הגמר  ג'ק קרמר (ארצות הברית ארצות הברית), הודח ברבע הגמר  גרדנר מלוי (ארצות הברית ארצות הברית), הודח בסיבוב השלישי:  לדיסלב הכט (צ'כוסלובקיה צ'כוסלובקיה), הודח בסיבוב השלישי  פנצ'ו סגורה (אקוודור אקוודור), הודח בסיבוב השני  ג'ורג ליטלטון-רוג'רס (אירלנד אירלנד), הודח בסיבוב השני  חוי ואן חואן (הרפובליקה הסינית הרפובליקה הסינית), הודח בסיבוב הראשון
מנצח אליפות 1940 דון מקניל הודח בחצי הגמר. בובי ריגס מארצות הברית שיחק במשחק הגמר נגד פרנסיס קובץ' האמריקאי וניצח ב-5 מערכות.
התחרות > תחרות הנשים

בתחרות הנשים השתתפו 55 טניסאיות שחולקו ל-4 בתים. בוצע דירוג לטניסאיות החזקות (לאמריקאיות וזרות בנפרד):
| --- | --- |
 פאולין בץ (ארצות הברית ארצות הברית), הפסידה במשחק הגמר  שרה פלפרי (ארצות הברית ארצות הברית), ניצחה בתחרות  דורותי באנדי (ארצות הברית ארצות הברית), הודחה ברבע הגמר  הלן ברנהרד (ארצות הברית ארצות הברית), הודחה ברבע הגמר  הלן ג'ייקובס (ארצות הברית ארצות הברית), מנצחת תחרויות 1932–1935, הוחדה בחצי הגמר  מרגרט אוסבורן דופונט (ארצות הברית ארצות הברית), הודחה בחצי הגמר  מרי ארנולד (ארצות הברית ארצות הברית), הודחה בסיבוב השלישי  וירג'יניה קובץ' (ולדנפלדן) (ארצות הברית ארצות הברית), הודחה ברבע הגמר:  ולרי סקוט (הממלכה המאוחדת הממלכה המאוחדת), הודחה בסיבוב השלישי  נינה בראון המילטון (הממלכה המאוחדת הממלכה המאוחדת), הודחה בסיבוב השלישי
מנצחת תחרות 1940 אליס מרבל (ארצות הברית) לא השתתפה. במשחק הגמר שיחקו שרה פלפרי ופאולין בץ שהספידה ב-2 מערכות.
התחרות > תחרות זוגות גברים

בתחרות השתתפו מספר זוגות.   במשחק הגמר מנצחי תחרות 1940 זוג אמריקאי ג'ק קרמר/טד שרודר שיחקו זוג אמריקאי נוסף גרדנר מלוי/ויין סבין וניצחו אותם ב-3 מערכות.
התחרות > תחרות זוגות נשים

בתחרות השתתפו 19 זוגות. מספר זוגות זכו לדירוג:
שרה פלפרי/מרגרט אוסבורן דופונט (ארצות הברית ארצות הברית), ניצחו בתחרות
פאולין בץ/דורותי באנדי (ארצות הברית ארצות הברית), הפסידו במשחק הגמר.
ברברה ברדלי/ג'יין סטנטון (ארצות הברית ארצות הברית), הודחו ברבע הגמר
פת קניינג/וירג'יניה ולדנפלדן (ארצות הברית ארצות הברית), הודחו בחצי הגמר
במשחק הגמר שרה פלפרי/מרגרט אוסבורן דופונט (ארצות הברית) שיחקו נגד זוג אמריקאי פאולין בץ/דורותי בנדי וניצחו אותן ב-3 מערכות.
התחרות > תחרות זוגות מעורבים

בתחרות השתתפו 32 זוגות. במשחק הגמר שרה פלפרי/ג'ק קרמר (ארצות הברית) נפגשו עם זוג אמריקאי פאולין בץ/בובי ריגס וניצחו אותם ב-3 מערכות. לשרה פלפרי זה היה הניצחון הרביעי בתחרות זוגות מעורבים באליפות ארצות הברית הפתוחה.
הערות שוליים

↑  מיקום תחרויות
בובי ריגס, מנצח תחרות הגברים
שרה פלפרי, מנצחת תחרות הנשים